Mens regnen siler ned over den østlige del af landet , så er det mere hæderligt lørdagsvejr over store dele af Jylland. Luften er dog ikke helt stabil, og det gør, at der flere steder er opstået byger, der i mangel på vind, står 'stille' over de samme områder i længere tid. Fra en af de mørke skyer, blev der her til eftermiddag set en skypumpe nær Visby i Thy. Skyen, hvorfra skypumpen udgår, er en såkaldt 'cumulus congestus', hvilket er det sidste stadie, en cumulussky gennemgår, inden den bliver til en egentlig bygesky - det man kalder en 'cumulonimbus'. I bygeskyer under udvikling opstår der let turbulens ved overfladen, og dermed kan der opstå små hvirvler. Desuden findes der opvinde under skyen, og i visse tilfælde - som tilfældet var det i går - kan sådanne hvirvler 'fanges' af en opvind og strækkes ud i lodret retning. Når en hvirvel strækkes, så øges dens rotationshastighed, ligesom vi kender det fra skøjteprinsessen, når hun foretager en piruette. Det er ikke mere end seks dage siden der sidst blev set en særdeles imponerende skypumpe ud for Sæby:

Referat:
Først på eftermiddagen er der set en skypumpe over Thy.